ประกาศ เรื่อง ยกเลิกประกาศสถานการณ์ฉุกเฉินที่มีความร้ายแรงในเขตท้องที่เขตดอนเมืองและเขตลาดกระบัง กรุงเทพมหานครและอำเภอบางพลีและอำเภอบางเสาธง จังหวัดสมุทรปราการประกาศและคำสั่งที่เกี่ยวข้อง 

ประกาศ
ประกาศ
เรื่อง
ยกเลิกประกาศสถานการณ์ฉุกเฉินที่มีความร้ายแรง
ในเขตท้องที่เขตดอนเมืองและเขตลาดกระบัง
กรุงเทพมหานคร
และอำเภอบางพลีและอำเภอบางเสาธง
จังหวัดสมุทรปราการ
ประกาศและคำสั่งที่เกี่ยวข้อง[๑]
 

ตามที่ได้มีประกาศสถานการณ์ฉุกเฉินที่มีความร้ายแรง
ในเขตท้องที่เขตดอนเมือง และเขตลาดกระบัง กรุงเทพมหานคร
และอำเภอบางพลีและอำเภอบางเสาธง จังหวัดสมุทรปราการ ลงวันที่ ๒๗ พฤศจิกายน พ.ศ.
๒๕๕๑ เพื่อใช้มาตรการต่าง ๆ
ตามที่บัญญัติไว้ในพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘
เข้าควบคุม ระงับยับยั้ง แก้ไขปัญหาความวุ่นวายและความไม่สงบเรียบร้อยภายในประเทศ
นั้น

โดยที่ปัจจุบันสถานการณ์อันเป็นเหตุให้มีการประกาศสถานการณ์ฉุกเฉินที่มีความร้ายแรงดังกล่าวได้สิ้นสุดลง
โดยเจ้าหน้าที่ของรัฐและหน่วยงานของรัฐสามารถใช้มาตรการตามกฎหมายต่าง ๆ
ระงับยับยั้งและแก้ไขปัญหาได้ตามปกติ อาศัยอำนาจตามความในมาตรา ๕ วรรคสาม
ประกอบกับมาตรา ๑๑ วรรคสาม แห่งพระราชกำหนดการบริหารราชการในสถานการณ์ฉุกเฉิน พ.ศ.
๒๕๔๘
อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๓๖ มาตรา ๓๘ มาตรา ๔๑
มาตรา ๔๓ มาตรา ๔๕ และมาตรา ๖๓ ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย
นายกรัฐมนตรีจึงออกประกาศไว้ ดังต่อไปนี้

๑. ให้ยกเลิกประกาศสถานการณ์ฉุกเฉินที่มีความร้ายแรงในเขตท้องที่เขตดอนเมือง
และเขตลาดกระบัง กรุงเทพมหานคร และอำเภอบางพลีและอำเภอบางเสาธง จังหวัดสมุทรปราการ
ลงวันที่ ๒๗ พฤศจิกายน พ.ศ. ๒๕๕๑

๒. บรรดาประกาศและคำสั่งที่ออกตามพระราชกำหนดการบริหารราชการในสถานการณ์ฉุกเฉิน
พ.ศ. ๒๕๔๘ อันเนื่องมาจากได้มีประกาศสถานการณ์ฉุกเฉินที่มีความร้ายแรงในเขตท้องที่
เขตดอนเมืองและเขตลาดกระบัง กรุงเทพมหานคร และอำเภอบางพลีและอำเภอบางเสาธง
จังหวัดสมุทรปราการ ลงวันที่ ๒๗ พฤศจิกายน พ.ศ. ๒๕๕๑ ให้เป็นอันสิ้นสุดลง

ทั้งนี้ ตั้งแต่บัดนี้เป็นต้นไป


ประกาศ
ณ วันที่ ๙ ธันวาคม พ.ศ. ๒๕๕๑
ชวรัตน์
ชาญวีรกูล
รองนายกรัฐมนตรี
ปฏิบัติหน้าที่แทน
นายกรัฐมนตรี








วัชศักดิ์/ผู้จัดทำ
๑๑
ธันวาคม ๒๕๕๑

[๑] ราชกิจจานุเบกษา
เล่ม ๑๒๕/ตอนพิเศษ ๑๘๗ ง/หน้า ๒๓/๑๐ ธันวาคม ๒๕๕๑